
Projekt „Izgradnja dječjeg vrtića s pratećim sadržajima u Cerni“ provodi se temeljem Ugovora o dodjeli bespovratnih sredstava za projekte koji se financiraju iz mehanizma za oporavak i otpornost, NPOO.C3.1.R1-I1.01.0206.

Radovi na izgradnji dječjeg vrtića Hlapić Cerna u završnoj su fazi za kojeg očekujemo da će svoja vrata otvoriti početkom sljedeće godine čime otklanjamo svaku sumnju da se rokovi izvođenja radova neće ispoštovati.

Naime, radovi teku punim intenzitetom, izvođač je sa radovima u svim zadanim rokovima sukladno dinamičkom planu, unutarnji radovi su privedeni kraju što može potvrditi isporuka velike većine namještaja i opreme koja čeka da se postavi na pozicije unutar građevine kao i igrala za dječje igralište.
Ova faza projekta je ključna jer prijava tehničkog pregleda planira se sredinom prosinca.

Ukupna vrijednost izgradnje vrtića iznosi 995.158,99 € bez PDV-a.

Ovo je tek jedan od koraka u širem planu proširenja predškolske infrastrukture u općini, a planirana i dogradnja vrtića dodatno će osigurati da nijedno dijete ne ostane bez mjesta u vrtiću, a to je od iznimne važnosti za poticanje demografskog rasta i osiguranje boljih uvjeta za mlade obitelji koje odluče ostati u Cerni.





„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”
 



Cerna, 4. studenog 2024.

